# Eduard Vidal i de Valenciano

Eduard Vidal i de Valenciano (Vilafranca del Penedès, Alt Penedès, 1838 - Barcelona, 25 de febrer de 1899) fou un dramaturg i llibretista de sarsueles, polític i escriptor. Membre de l'Acadèmia de Bones Lletres de Barcelona, el 1898. Milità al Partit Republicà de Castelar. El seu germà Gaietà Vidal i de Valenciano també feu carrera literària.
Es casà a Vilafranca del Penedès amb Raimunda Rossell i Bages (1852-1898), el 9 de gener de 1881.
Al barri del Poblenou de Barcelona hi ha un carrer que duu el seu nom en homenatge. És enterrat al Cementiri de Vilafranca del Penedès.
Va morir a Barcelona el 25 de febrer de 1899, sent traslladat el seu cos al cementiri de Vilafranca del Penedès l'endemà.

## Obra dramàtica

1864
* Qui tot ho vol tot ho perd o la festa de l'ermita, sarsuela en 1 acte. Música d'Antoni Lamarca, estrenada al Teatre de l'Odèon de Barcelona el dia 3 d'octubre de 1864.
* Un beneit de Jesucrist, joguina lírico-dramàtica, música de Francesc d'Assís Altimira, estrenada al Teatre de l'Odèon de Barcelona el 16 de desembre de 1864.
* A boca tancada…, estrenada al teatre Romea, la nit del 28 de setembre de 1864.
1865
* Antany i enguany, en col·laboració de Conrad Roure. 1865.
* Tal faràs, tal trobaràs. Drama en tres actes i en vers, estrenat al teatre Principal la nit del 4 d'abril de 1865 i reposat al Teatre Romea, la nit del 7 de març de 1866.
* Tal hi va que no s'ho creu, estrenada al teatre Romea, la nit del 16 de novembre de 1865.
* Tants caps, tants barrets. Comèdia en dos actes i en vers, estrenada al teatre Romea, la nit del 13 de desembre de 1865.
1866
* L'ase d'en Mora. Comèdia en un acte, estrenada al teatre Romea, la nit del 31 de gener de 1866.
* Cada u per on l'enfila. Disbarat còmico-dramàtic en dos actes, estrenat al teatre Romea, la nit del 16 d'abril de 1866.
* Maria!. Quadre lírico-dramàtic de costums catalans. Música de Nicolau Manent. Estrenat al Teatre dels Camps Elisis de Barcelona el 5 d'agost de 1866.
1867
* La virtut i la consciència. Drama en quatre actes de costums catalans.
1868
* Qui juga, no dorm, estrenada al teatre Romea, la nit del 13 d'abril de 1868.
* Paraula és paraula. Drama en tres actes, estrenat al teatre del Liceu de Barcelona, la nit del 29 de desembre de 1869.
1869
* El virolet de Sant Guim, estrenada al teatre Romea, la nit del 15 de març de 1869.
1870
* La gran sastressa de Midalvent. Sarsuela en 2 actes, adaptació catalana de l'opereta de Jacques Offenbach La Grande-Duchesse de Gérolstein, estrenada al Teatre Novedades de Barcelona el 21 de maig de 1870.
* Pot més qui piula, música de Josep Teodor Vilar, estrenada al Teatre Tívoli de Barcelona el 13 de juny de 1870.
1871
* La masovera. Quadre de costums de camp en 2 actes, música de Frederic Serra, estrenat al Teatre del Circ Barcelonès de Barcelona el 22 de febrer de 1871.
* La formosa Magdalena, adaptació catalana de l'opereta de Jacques Offenbach La belle Helène. Estrenada al Teatre del Circ Barcelonès de Barcelona el 14 de març de 1871.
* A sort i a ventura, humorada en 1 acte, música de Nicolau Manent, estrenada al Teatre Tívoli de Barcelona el 25 d'agost de 1871.
1872
* De Barcelona al Parnàs. Sarsuela revista (còmica-lírica-dramàtica-satírica-fantàstica) en dos quadres i en vers, música de Josep Ribera, estrenada al teatre Tívoli de Barcelona el 21 de juliol de 1872.
* Dos milions, sarsuela en 1 acte, música de Josep Ribera, estrenada al Teatre Tívoli de Barcelona el 3 d'agost de 1872.
1873
* Les campanetes. Sarsuela en 1 acte, en col·laboració amb Conrad Colomer, música de Josep Ribera, estrenada al Teatre del Circ Barcelonès de Barcelona el 17 de febrer de 1873.
* Un pobre diable. Sarsuela bufa en 1 acte, llibret en col·laboració de Rafael Burgell, música de Josep Ribera i Miró, estrenada al Teatre Tívoli de Barcelona el 10 de juliol de 1873.
* Por ir de pesca. Sarsuela en 1 acte, música d'Antoni Lamarca, estrenada al Teatre Tívoli de Barcelona l'1 d'agost de 1873.
1874
* El somni daurat, llibret en col·laboració de Joaquim Arimon. Música de Nicolau Manent. Estrenat al Teatre del Circ Barcelonès de Barcelona el 21 de gener de 1874.
* La manescala, llibret en col·laboració de Rafael Burgell. Música de Cosme Ribera. Estrenada al Teatre Tívoli de Barcelona el 22 de juliol de 1874.
* La criada, sarsuela en 2 actes i en vers. Llibret en col·laboració amb Josep Roca i Roca. Música de Josep Navarro, estrenada al Teatre Tívoli de Barcelona el 10 de setembre de 1874.
1875
* Micos. Extravagància lírico-dramàtica en 1 acte i en vers, llibret en col·laboració de Josep Roca i Roca, música de Joan Rius, estrenada al Teatre Tívoli de Barcelona el 10 de juliol de 1875.
* Joc de nois, llibret en col·laboració de Josep Roca i Roca, música de: ?, estrenada al Teatre Tívoli de Barcelona el 2 d'agost de 1875.
1878
* La guardiola, llibret en col·laboració de Bartomeu Carcassona, música d'Enric Martí, estrenada al Teatre Tívoli de Barcelona el 9 de setembre de 1878.
1879
* El cuchillo de plata. Drama en cinc actes i un pròleg (escrit en castellà). En col·laboració amb Josep Roca i Roca. Estrenat al teatre Espanyol de Barcelona
1880
* El registro de la policía. Drama en 8 actes i en prosa (escrit en castellà). Estrenat al Teatre Espanyol de Barcelona el dia 1 de febrer.
1883
* Sor Teresa o el claustro y el mundo. Drama en cinc actes (escrit en castellà).
1884
* La taverna, drama popular en 9 quadros, inspirat i basat en la novel·la d'Émile Zola, L'assommoir, i arranjat per al teatre català amb la col·laboració de Rossend Arús i Arderiu. Estrenat al Teatre del Tívoli, el 15 de març de 1884.
1885
* María Antonieta, reina de Francia, original de Paolo Giacometti, arranjada per Eduard Vidal i de Valenciano. Estrenada al teatre del Tívoli, de Barcelona, el 14 de març de 1885.

## Referències

* ↑ «Drama romàntic». Web del museu. Centre de Documentació i Museu de les Arts Escèniques, 2012. [Consulta: 26 octubre 2012].
* ↑ Registre de Matrimonis de Vilafranca del Penedès, any 1881.
* ↑ «Noticias de Barcelona». La Publicidad, Edició nit, 25-02-1899, pàg. 2.
* ↑ «Eduart Vidal Valenciano». La Campana de Gràcia, 04-03-1899, pàg. 2.
* ↑ «Espectacles - Teatre Espanyol». Diari Català, Any II, número 248, 01-02-1880, pàg. 1.